

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

NR. 11859 / 24.02.2025

**Primarul Municipiului Satu Mare, Kereskényi Gábor**

În temeiul prevederilor art. 136 alin. (1) din O.U.G.nr. 57/20019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre privindaprobareaactualizarea Devizului General al proiectului ”Extinderea rețelelor de apă și de canalizare din cartierul Sătmărel al municipiului Satu Mare, județul Satu Mare”, aprobat prin HCL NR. 164/30.05.2024, proiect în susținerea căruia formulez următorul

**Referat de aprobare**

Proiectul **”Extinderea rețelelor de apă și de canalizare din cartierul Sătmărel al municipiului Satu Mare, județul Satu Mare”** vizează extinderea rețelei de apă potabilă și canalizare menajeră în cartierul Sătmărel din municipiul Satu Mare, județul Satu Mare.

Apaserv Satu Mare SA, în calitate de Solicitant, a depus în data de 04.12.2023, Cererea de finanțare nr. C1I100122000274, în vederea obținerii de fonduri nerambursabile prin PNRR, Componenta C1 - Managementul apei, Apel depunere dosare de finanțare INVESTIȚIA 1 – Extinderea sistemelor de apă și canalizare în aglomerări mai mari de 2 000 de locuitori echivalenți, prioritizate prin Planul accelerat de conformare cu directivele europene.

În urma evaluării Cererii de finanțare și a clarificărilor transmise de către Apaserv Satu Mare SA, proiectul a fost aprobat pentru finanțare prin Nota de acceptare la finanțare nr. DGPNRR/88077/08.05.2024.

Proiectul de implementare **”Extinderea rețelelor de apă și de canalizare din cartierul Sătmărel al municipiului Satu Mare, județul Satu Mare”,** a fost aprobat prin HCL NR. 164/30.05.2024.

Investițiile pentru infrastructura de apă propuse la nivelul zonei de proiect are în vedere dezvoltarea unui sistem centralizat de apă potabilă care să asigure cresterea gradului de acces al populației la serviciul public de alimentare cu apă în condiții de calitate conform cu cerințele Directivei 98/83/CE si ale Legii 458/2002 modificată și completată de Legea 311/2004, cu influență directă asupra sănătății populației, asigurarea siguranței în exploatare, a continuității în furnizarea serviciului de alimentare cu apă, eliminarea deficiențelor actuale și funcționarea sistemului cu costuri de exploatarea minime.

De asemenea investițiile pentru infrastructura de canal propuse la nivelul zonei de proiect are în vedere dezvoltarea unui sistem centralizat de canalizare menajeră care să asigure cresterea gradului de acces al populației la serviciul public de canalizare și condițiile de colectare și epurare a apelor uzate menajere conform cu cerințele Directivei 91/271/CE și ale NTPA-002/2002 privind condițiile de evacuare a apelor uzate în rețelele de canalizare ale localităților și direct în stațiile de epurare.

Valoarea totală a proiectului este de 12.614.716,32 lei, inclusiv TVA. Finanţarea proiectului se va realiza din Programul Național de Redresare şi Reziliență (PNRR)

În vederea aprobării actualizării Devizului General al proiectului ”Extinderea rețelelor de apă și de canalizare din cartierul Sătmărel al Municipiului Satu Mare, județul Satu Mare” acceptat la finantare prin PNRR, propun spre analiză şi aprobare Consiliului Local al Municipiului Satu Mare prezentul proiect de hotărâre.

INIŢIATOR

PRIMAR

Kereskényi Gábor